Diari Oficial de la Generalitat Valenciana


Sumari del DOGV 3662, del 10-01-2000 (2000/108)

ORDRE de 30 de desembre de 1999, de la Conselleria d'Agricultura, Pesca i Alimentació, per la qual es modifiquen alguns aspectes de les ajudes per millorar les condicions de producció i comercialització de mel a la Comunitat Valenciana per a l'any 2000, establides per mitjà de l'Ordre de 23 de desembre de 1998, de la Conselleria d'Agricultura, Pesca i Alimentació.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1999/12/30/(1)/dof/vci/html**

### Dades del document

Número de DOGV
:   3662

Data del DOGV
:   10-01-2000

Secció del DOGV
:   I. DISPOSICIONS GENERALS

Número del document
:   2000/108


Data del document
:   30-12-1999

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * suport econòmic
    * comercialització
    * FEOGA Garantia
    * apicultura
    * ajuda a l'agricultura
    * ajuda pública
    * mel

ORDRE de 30 de desembre de 1999, de la Conselleria d'Agricultura, Pesca i Alimentació, per la qual es modifiquen alguns aspectes de les ajudes per millorar les condicions de producció i comercialització de mel a la Comunitat Valenciana per a l'any 2000, establides per mitjà de l'Ordre de 23 de desembre de 1998, de la Conselleria d'Agricultura, Pesca i Alimentació. [2000/M108]
  
La Conselleria d'Agricultura, Pesca i Alimentació, en col·laboració amb el sector, ha elaborat un nou programa d'actuacions dirigides a millorar l'apicultura de la Comunitat Valenciana el 2000, d'acord amb les bases del Reglament CE número 1.221/1997, del Consell, de 25 de juny de 1997, pel qual s'estableixen les normes generals d'aplicació de les mesures destinades a millorar la producció i comercialització de la mel. Aquest programa ha estat integrat en el programa nacional presentat davant la Comissió de la Unió Europea.
  
El caràcter transhumant que té l'apicultura a la Comunitat Valenciana obliga els apicultors a realitzar la seua activitat lluny del territori de la Comunitat en períodes clau de la tramitació dels seus expedients d'ajudes.
  
La Conselleria d'Agricultura, Pesca i Alimentació entén que l'avançament del període de sol·licitud contribuirà a pal·liar aquesta situació.
  
Així mateix, s'ha considerat convenient limitar la subvenció a les despeses en la sobrealimentació dels eixams.
  
Per tot això, a proposta del director general d'Innovació Agrària i Ramaderia,
  
ORDENE
  
Article 1
  
En l'article 2 de l'Ordre de 23 de desembre de 1998, de la Conselleria d'Agricultura, Pesca i Alimentació, per la qual s'estableixen ajudes per millorar les condicions de producció i comercialització de mel a la Comunitat Valenciana, s'afegeix com a tercer paràgraf el següent:
  
«L'incompliment del Decret 12/1987, de 2 de febrer, del Consell de la Generalitat Valenciana, pel qual es regula i s'ordena l'activitat apícola a la Comunitat Valenciana (DOGV núm. 530, de 19.02.1987) i/o del Decret 49/1994, de 7 de març, del Govern Valencià, sobre mesures per limitar la pol·linització encreuada en plantacions de cítrics (DOGV núm. 2330, de 18.03.1994), comportarà la pèrdua de la condició de beneficiari de les ajudes regulades en aquesta ordre.»
  
Article 2
  
Es modifiquen els següents articles de l'Ordre de 23 de desembre de 1998, de la Conselleria d'Agricultura, Pesca i Alimentació, per la qual s'estableixen ajudes per millorar les condicions de producció i comercialització de mel a la Comunitat Valenciana, la redacció dels quals se substitueix per les següents:
  
- Article 4, segon paràgraf:
  
«El termini de presentació de les sol·licituds d'ajuda per a la campanya de l'any 2000 començarà l'endemà de la publicació d'aquesta ordre i finalitzarà el 14 de febrer de l'any 2000.»
  
- Article 7, tercer guió del segon paràgraf:
  
«La subvenció a les despeses en el tractament de la varroasi per mètodes biològics i a la sobrealimentació dels eixams no superarà les 200 PTA per a cadascun d'ells, per rusc considerat en el paràgraf anterior.»
  
DISPOSICIONS FINALS
  
Primera
  
Es faculta la Direcció General d'Innovació Agrària i Ramaderia perquè dicte les disposicions necessàries per a l'aplicació d'aquesta ordre.
  
Segona
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 30 de desembre de 1999
  
La consellera d'Agricultura, Pesca i Alimentació,
  
Mª ÀNGELS RAMON-LLIN I MARTÍNEZ


Còpia Permalink ELI